কলার গুণাগুণ সম্পর্কে নতুন করে বলার প্রয়োজন পড়ে না। কলায় পটাসিয়াম, ম্যাগনেসিয়াম, ভিটামিন বি-সিক্স-এর মতো বিভিন্ন পুষ্টিগুণগুলি ভরপুর। কিন্তু তাই বলে কলা কারও জীবনের একমাত্র খাবার, এমনটা কখনও শুনেছেন কি? 
না শুনলেও এটাই সত্যি। এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, মধ্যপ্রদেশের বাসিন্দা সরস্বতী দেবী সপ্তাহের ছ’দিন কিছু দাঁতে কাটেন না। সাত নম্বর দিনে কেবল একটি কলা খান।  এই ভাবেই জীবনের গত ৬০ বছর কাটিয়ে দিয়েছেন তিনি।  
কিন্তু কেন এমনটা করেন তিনি?
প্রকাশিত প্রতিবেদনে বলা হয়েছে, প্রথম সন্তান হওয়ার পরেই সরস্বতী দেবী টাইফয়েডে আক্রান্ত হন। বহু চিকিৎসা করিয়েও এই রোগ তাঁর সারেনি। তখন থেকেই তাঁর খাওয়ার ইচ্ছা কমে যায়। ভাত, রুটি বা সলিড কোনও খাবার খাওয়া পুরোপুরি ছেড়ে দেন। 
 
শুধু বেঁচে থাকার স্বার্থে পানীয়ের উপরেই নির্ভরশীল হয়ে পড়েন সরস্বতী দেবী। দুধ, সরবত ইত্যাদি খেয়েই এত বছর কাটিয়ে ফেলেছেন। আর কখনও সখনও সপ্তাহে একটা মাত্র কলা।  
তিনি জানিয়েছেন, এর জন্য তাঁর শরীরে কোনও প্রভাব পড়ে না। চাষের কাজে দিব্বি মাঠে যান রোজ এবং পরিশ্রমও করেন। 
সরস্বতী দেবীর পরিবারের সদস্যরা জানিয়েছেন, এমনও সময় গিয়েছে, যখন টানা তিন চারদিন কোনও কিছু পানও করেননি তিনি। শুধু একটা কলা খেয়েই কাটিয়ে দিনের পর দিন কাটিয়ে দিয়েছেন।